title: Proposta għal REGOLAMENT TAL-PARLAMENT EWROPEW U TAL-KUNSILL dwar l-infurzar effettiv tas-sorveljanza baġitarja fiż-żona tal-euro

text:
|

52010PC0524

	[pic] | IL-KUMMISSJONI EWROPEA |Brussel 29.9.2010KUMM(2010) 524 finali2010/0278 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar l-infurzar effettiv tas-sorveljanza baġitarja fiż-żona tal-euroMEMORANDUM TA’ SPJEGAZZJONI1. IL-KUNTEST TAL-PROPOSTAIl-kriżi ekonomika u finanzjarja globali kixfet u kabbret il-bżonn għal koordinament ikbar u sorveljanza msaħħa tal-politiki ekonomiċi fl-unjoni ekonomika u monetarja (UEM). L-istrumenti u l-metodi eżistenti ta' koordinament u sorveljanza ppermettew lill-UE tikkumbatti tempesta li l-ebda Stat Membru ma kien jiflaħ għaliha waħdu. L-istituzzjonijiet Ewropej u l-Istati Membri rreaġixxew malajr u qed ikomplu jaħdmu flimkien biex jirkupraw minn kriżi bla preċedenti għall-ġenerazzjoni tagħna.Madankollu, dawn l-esperjenzi reċenti żvelaw ukoll lakuni u dgħufijiet li għad fadal fis-sistema ta' koordinament ta' bħalissa u fil-proċeduri ta' sorveljanza eżistenti. Il-qbil ġenerali hu li l-qafas tal-UEM għandu jissaħħaħ urġentement sabiex jiġu ankrati l-istabilità makroekonomika u s-sostenibilità tal-finanzi pubbliċi, li huma prekundizzjonijiet għal riżultat fit-tul u żieda fl-impjiegi.Il-kriżi qalbet drastikament il-kundizzjonijiet ekonomiċi u finanzjarji favorevoli li kien hemm sal-2007 u reġgħet għamlitha ċara li d-dħul straordinajru akkumulat matul żminijiet tajbin ma ntużawx biżżejjed biex jinħoloq spazju ta' manuvra għal meta ż-żminijiet iduru għall-agħar. Se jkun hemm bżonn ta' konsolidament imdaqqas ħafna fil-parti l-kbira tal-Istati Membri biex id-dejn pubbliku jerġa' jaqbad it-triq tan-niżla. Dan huwa dejjem iktar urġenti peress li s-soċjetajiet u l-ekonomiji Ewropej qed jiffaċċjaw l-effetti ta' popolazzjonijiet li qed jixjieħu, li se jitfgħu pressjoni ulterjuri fuq il-provvista tal-ħaddiema u l-baġits pubbliċi. It-tnaqqis tal-livelli tad-dejn huwa rilevanti ħafna għall-parti l-kbira tal-pajjiżi minħabba l-effetti negattivi tagħhom fuq it-tkabbir u l-inċentivi ekonomiċi permezz ta' taxxi u premji tar-riskju ogħla.L-istrument ewlieni għal koordinament u sorveljanza tal-politika fiskali huwa l-Patt ta' Stabbiltà u Tkabbir (PST), li jimplimenta d-dispożizzjonijiet tat-Trattat dwar id-dixxiplina baġitarja. It-tisħiħ tal-Patt huwa importanti kemm għaż-żieda tal-kredibilità tal-istrateġija ta' ħruġ fiskali koordinat kif ukoll biex ma jerġgħux jiġru l-iżbalji tal-imgħoddi. Is-sett ta' proposti li qed jiġu ppreżentati bħalissa għandhom l-għan li jsaħħu l-Patt billi: (i) itejbu d-dispożizzjonijiet fid-dawl tal-esperjenza kif ukoll tal-kriżi; (ii) jgħammruh bi strumenti ta' infurzar iktar effettiv; u (iii) jikkomplementawh b'dispożizzjonijiet dwar l-oqfsa fiskali nazzjonali. Dan is-sett ta' proposti huwa parti minn riforma usa' ta' governanza ekonomika li taqa' fl-ambitu tal-istrateġija Ewropa 2020, li jinkludi proposti biex jiġu indirizzati żbilanċi makroekonomiċi permezz ta' sorveljanza qawwija, inklużi mekkaniżmi ta' twissija u sanzjoni. Ix-xejriet differenti ta' koordinament tal-politika ekonomika, inkluża sorveljanza għar-riformi strutturali, iridu jiġu integrati f'ċiklu ta' sorveljanza ġdid, is-Semestru Ewropew, li jiġbor flimkien il-proċessi eżistenti skont il-PST u l-Linji Gwida Politiċi Ekonomiċi Wiesgħa, inkluż it-tressiq simultanju tal-programmi ta' stabilità u konverġenza u tal-programmi ta' riforma nazzjonali.2. IR-RIŻULTATI TA' KONSULTAZZJONIJIET MAL-PARTIJIET INTERESSATIIl-partijiet ewlenin tal-proposti preżenti tħabbru mill-Kummissjoni f'żewġ komunikazzjonijiet: It-tisħiħ tal-koordinament politiku ekonomiku tat-12 ta' Mejju 2010 u It-tisħiħ tal-koordinament tal-politika ekonomika għall-istabilità, it-tkabbir ekonomiku u l-impjiegi – Għodda għal governanza ekonomika tal-UE iktar b'saħħitha tat-30 ta' Ġunju 2010. Bl-għażla ta' komunikazzjoni formali, il-Kummissjoni xtaqet turi l-impenn tagħha għat-trawwim ta' djalogu mal-Istati Membri, il-Parlament Ewropew u l-partijiet interessati kollha, filwaqt li jitwasslu proposti konkreti għall-azzjoni.F'Ġunju 2010, il-Kunsill Ewropew qabel dwar il-bżonn urġenti biex isaħħaħ il-koordinament tal-politiki ekonomiċi tagħna. Il-ftehim inkluda l-ewwel orjentazzjonijiet fir-rigward tas-sorveljanza baġitarja u tal-PST. B'mod partikolari, il-Kunsill Ewropew qabel dwar: (i) it-tisħiħ kemm tal-partijiet preventivi u kemm ta' dawk korrettivi tal-PST, inklużi sanzjonijiet filwaqt li jqis is-sitwazzjoni partikolari tal-Istati Membri taż-żona tal-euro; (ii) l-għoti ta' rwol iktar prominenti, fis-sorveljanza baġitarja, lil-livelli u l-evoluzzjonijiet tad-dejn u s-sostenibilità kumplessiva; (iii) l-iżgurar li l-Istati Membri kollha għandhom regoli baġitarji nazzjonali u oqfsa baġitarji għat-terminu medju b'konformità mal-PST; (iv) l-iżgurar tal-kwalità tad-dejta statistikaIl-Kunsill Ewropew stieden lit-Task Force dwar il-governanza ekonomika preseduta mill-President tiegħu u stabbilita f'Marzu 2010 u lill-Kummissjoni biex jiżviluppaw ulterjorment u malajr dawn l-orjentazzjonijiet u jagħmluhom operattivi. Bejn il-Kummissjoni u t-Task Force żviluppat relazzjoni kostruttiva. Il-Kummissjoni kkontribwiet għax-xogħol tat-Task Force permezz tal-Komunikazzjonijiet imsemmija hawn fuq u permezz ta' kontribuzzjonijiet ad hoc .3. L-ELEMENTI ĠURIDIĊI TAL-PROPOSTAIl-bażi ġuridika għall-PST tinsab fl-Artikoli 121 u 126 tat-Trattat dwar il-Funzjonament tal-Unjoni Ewropea. Il-PST huwa magħul minn: Ir-Regolament tal-Kunsill (KE) Nru 1466/97 tas-7 Lulju 1997 dwar it-tisħiħ tas-sorveljanza ta' pożizzjonijiet ta' budget u s-sorveljanza u l-koordinazzjoni ta' politika ekonomika (imsemmi fil-parti preventiva); Ir-Regolament tal-Kunsill (KE) Nru 1467/97 tas-7 ta' Lulju 1997 dwar li titħaffef u li tiġi ċċarata l-implimentazzjoni tal-proċedura ta' defiċit eċċessiv (imsemmi fil-parti korrettiva); u r-Riżoluzzjoni tal-Kunsill Ewropew tas-17 ta' Ġunju 1997 dwar il-Patt ta' Stabbiltà u Tkabbir. Dawn ir-Regolamenti kienu emendati fl-2005 mir-Regolamenti (KE) Nru 1055/2005 u (KE) Nru 1056/2005 u kkomplementati mir-Rapport tal-Kunsill tal-20 ta' Marzu 2005 dwar "It-titjib tal-implimentazzjoni tal-Patt ta' Stabbiltà u Tkabbir." Il-proposti preżenti jitolbu emendi ulterjuri għar-Regolamenti Nru 1466/97 u (KE) Nru 1467/97. Regolament ġdid tal-Parlament Ewropew u tal-Kunsill dwar l-infurzar effettiv tas-sorveljanza baġitarja fiż-żona tal-euro, ibbażat fuq l-Artikolu 136 tat-Trattat flimkien mal-Artikolu 121(6) jipproponi strumenti ta' infurzar addizzjonali. Ir-rekwiżiti għall-oqfsa baġitarji tal-Istati Membri huma s-suġġett ta' Direttiva ġdida tal-Kunsill ibbażata fuq l-Artikolu 126(14): id-Direttiva għandha l-mira b'mod partikolari li tispeċifika l-obbligi tal-awtoritajiet nazzjonali biex jikkonformaw mad-dispożizzjonijiet tal-Artikolu 3 tal-Protokoll Nru 12 tat-Trattati dwar il-proċedura ta' żbilanċ eċċessiv.Il-parti preventiva tal-PST hija maħsuba biex tiżgura li l-Istati Membri jsegwu politiki fiskali prudenti ħalli ma jkunx hemm bżonn li jiġu adottati forom iktar rigorużi ta' koordinament biex jiġi evitat li s-sostenibilità finanzjarja tiġi f'riskju, b'konsegwenzi potenzjalment negattivi fuq l-UEM kollha kemm hi. Għaldaqstant, l-Istati Membri huma meħtieġa jippreżentaw il-programmi ta' stabbiltà u konverġenza fejn jiddeskrivu l-pjanijiet tagħhom biex jintlaħqu l-għanijiet baġitarji għall-medda medja taż-żmien (MTOs), li huma definiti bħala perċentwali tal-PGD fit-termini strutturali (jiġifieri aġġustati għall-effett taċ-ċiklu u bit-tneħħija tal-miżuri temporanji u ta' darba) u huma differenzjati minn pajjiż għall-ieħor madwar pożizzjoni qrib il-bilanċ biex jirriflettu l-livell ta' dejn pubbliku u responsabilitajiet relatati mat-tixjiħ. L-Istati Membri li ma jkunux laħqu l-MTO tagħhom huma mistennija jibdew jersqu lejh b'pass annwali ta' 0,5% tal-PGD f'termini strutturali.Madankollu, il-progress lejn l-MTOs kien ġeneralment insuffiċjenti, li ħalla l-finanzi pubbliċi esposti ħażin għat-tnaqqis fir-ritmu ekonomiku. Barra minn hekk, il-bilanċ strutturali fil-prattika deher li kien miżura insuffiċjenti tal-pożizzjoni fiskali bażi ta' pajjiż, minħabba d-diffikultà li tiġi vvalutata l-pożizzjoni ċiklika tal-ekonomija fil-ħin reali u minħabba li ma tqisx biżżejjed id-dħul straordinarju u n-nuqqasijiet mhux relatati direttament maċ-ċiklu ekonomiku (b'mod partikolari d-djar u l-iżviluppi tas-suq finanzjarju). Minħabba f'hekk, f'għadd ta' pajjiżi, anke pożizzjonijiet baġitarji apparentement sodi qabel il-kriżi ħbew dipendenza qawwija fuq dħul straordinarju għall-finanzjament tal-infiq, li ladarba s-sitwazzjoni daret wassal biex id-defiċits tal-baġit jogħlew sew.Bħala reazzjoni għal dawn in-nuqqasijiet, ir-riforma tal-parti preventiva li qiegħda tiġi proposta, filwaqt li jinżammu l-MTOs ta' bħalissa u r-rekwiżit ta' konverġenza annwali ta' 0,5% tal-PGF, tagħmilhom operattivi f'termini ta' prinċipju ġdid ta' tfassil ta' politika fiskali prudenti. Dan il-prinċipju jimplika li t-tkabbir fl-infiq annwali ma għandux jaqbeż - u jekk l-MTO ma jkunx intlaħaq irid ikun biċ-ċar taħt - rata prudenti ta' tkabbir tal-PGD għall-medda medja taż-żmien, sakemm l-MTO ma jkunx intlaħaq b'mod sinifikanti jew l-eċċess tat-tkabbir tal-infiq tul ir-rata prudenti għall-medda medja taż-żmien tkun ibbilanċjata ma' miżuri diskrezzjonarji fuq in-naħa tad-dħul. L-għan essenzjali huwa li jiġi żgurat li dħul straordinarju ma jintefaqx imma minflok jiġi allokat għat-tnaqqis tad-dejn. Il-prinċipju l-ġdid se jipprovdi l-punt ta' riferiment li skontu l-pjanijiet fiskali tal-pajjiżi fil-programm ta' stabbiltà u konverġenza se jiġu eżaminati. Barra minn hekk, fil-każ li ma tiġix rispettata r-rata maqbula taż-żieda fl-infiq, flimkien mal-miżuri stipulati tad-dħul, l-Istat Membru kkonċernat jirċievi twissija mill-Kummissjoni u, jekk tkun persistenti u/jew tkun partikolarment serja, issir rakkomandazzjoni mill-Kunsill biex tittieħed azzjoni korrettiva maħruġa skont l-Artikolu 121 tat-Trattat. Rakkomandazzjoni bħal din, filwaqt li tinħareġ fil-kuntest tal-parti preventiva, tkun appoġġata, għall-ewwel darba u għall-pajjiżi taż-żona tal-euro biss, minn mekkaniżmu ta' infurzar skont l-Artikolu 136 tat-Trattat, fil-forma ta' depożitu li jħalli l-interessi, li jammonta għal 0,2% tal-PGD. Proċedura ta' mekkaniżmu ta' "votazzjoni bil-kontra" ġiet introdotta għall-impożizzjoni tad-depożitu li jħalli l-interessi: rigward il-kwisjoni ta' rakkomandazzjoni, l-obbligu tad-depożitu jibda bi proposta tal-Kummissjoni, sakemm il-Kusill ma jiddeċidix bil-kontra b'maġġoranza kkwalfikata fi żmien għaxart ijiem. Il-Kunsill jista' jnaqqas l-ammont tad-depożitu unanimament biss jew fuq bażi ta' proposta mill-Kummissjoni u talba motivata mill-Istat Membru kkonċernat. Id-depożitu jiġi rritornat bl-interessti akkumulati ladarba l-Kunsill ikun sodisfatt li s-sitwazzjoni li wasslet għaliha tkun intemmet.Il-parti korrettiva tal-PST hija intenzjonata li tevita żbalji kbar fil-politiki baġitarji, li jistgħu joħolqu riskju għas-sostenibilità tal-finanzi pubbliċi u potenzjalment jipperikolaw l-UEM. Dan jissarraf fl-obbligu għall-Istati Membri biex jevitaw defiċits eċċessivi tal-gvern, li huma definiti skont limitu numeriku għad-defiċit (3% tal-PGD) u għad-dejn (60% tal-PGD jew riesaq biżżejjed lejh). Il-proċedura ta' żbilanċ eċċessiv (PŻE) li timplimenta l-projbizzjoni fuq id-defiċits eċċessivi tistipula sekwenza ta' passi, li, għall-pajjiżi taż-żona tal-euro, jinkludu l-impożizzjoni eventwali tas-sanzjonaijiet finanzjarji.Il-PŻE ġiet applikata regolarment b'konformità mad-dispożizzjonijiet rilevanti, anke fl-isfond taċ-ċirkostanzi eċċezzjonali tal-kriżi finanzjarja u b'hekk tat kontribuzzjoni biex jissaħħu l-istennijiet għal riżoluzzjoni ordinata. Madankollu tfaċċaw għadd ta' nuqqasijiet. Filwaqt li l-kriterju tad-defiċit u d-dejn huma fil-prinċipju fl-istess grad, u livelli persistentement għoljin ta' dejn jistgħu jirrappreżentaw theddida iktar serja għas-sostenibilità tal-finanzi pubbliċi milli defiċits għoljin, fil-prattika l-limitu ta' "3% tal-PGD" kien il-fokus esklussiv tal-PŻE, bid-dejn ikollu rwol marġinali s'issa. Dan ġej min-natura inqas diretta tal-limitu tad-dejn meta mqabbel mad-defiċit, inkluża l-ambigwità tan-nozzjon ta' pass ta' tnaqqis li jonqos suffiċjentement u l-impatt ikbar tal-proporzjon tad-dejn fuq il-varjabbli li m'għandux kontroll fuqhom il-gvern, l-iktar l-inflazzjoni. Il-PŻE hija appoġġjata fil-prinċipju minn mekkaniżmu ta' infurzar qawwi, peress li s-sanzjonijiet finanzjarji jistgħu, u għandhom, ikunu imposti fil-każ ta' nuqqas persistenti li jitranġa defiċit eċċessiv. Madankollu, sanzjonijiet bħal dawn jibdew tard wisq fil-proċess biex jirrappreżentaw deterrent effettiv għal żbalji grossi fil-politika fiskali, anke minħabba li s-sitwazzjoni finanzjarja fil-pajjiż ikkonċernat tista' tkun iddeterjorat tant li tagħmel it-theddida ta' multa inqas kredibbli fil-mument proprju meta għandha ssir realtà. Finalment, il-kriżi reċenti enfasizzat li jekk l-obbligu biex jitranġaw defiċits eċċessivi jikkontribwixxi biex tissaħħaħ l-istennija li s-solvenza tal-gvern tinżamm, il-mument tat-tiswija u l-profil tal-aġġustament jista' jkollhom jirriflettu konsiderazzjonijiet għall-UEM kollha.Bħala reazzjoni għal dawn in-nuqqasijiet qed jitressqu l-proposti ewlenin li ġejjin għal riforma tal-parti korrettiva.Il-kriterju tad-dejn tal-PŻE jrid isir operattiv, l-iktar permezz tal-adozzjoni ta' punt numeriku ta' riferiment biex ikun jista' jiġi ddeterminat jekk il-proporzjon tad-dejn ikunx naqas biżżejjed lejn il-limitu ta' 60% tal-PGD. Speċifikatament, proporzjon ta' dejn mal-PGD 'il fuq minn 60% jrid jitqies li qiegħed jonqos biżżejjed jekk id-distanza tiegħu fir-rigward tal-valur ta' referenza tal-PGD ta' 60% tkun naqset tul it-tliet snin preċedenti b'rata ta' ritmu ta' wieħed minn għoxrin fis-sena. In-nuqqas ta' konformità ma' dan il-punt ta' riferiment numeriku mhuwiex, madankollu, neċessarjament mistenni li jirriżulta fit-tqegħid tal-pajjiż ikkonċernat f'defiċit eċċessiv, peress li din id-deċiżjoni hemm bżonn li tqis il-fatturi kollha li jkunu rilevanti, b'mod partikolari għall-istima tal-iżviluppi tad-dejn, bħal jekk tkabbir nominali baxx ħafna jkunx qed ixekkel it-tnaqqis tad-dejn, flimkien ma' fatturi ta' riskju marbuta mal-istruttura tad-dejn, dejn tas-settur privat u responsabilitajiet impliċiti relatati mat-tixjiħ. B'konformità ma' enfasi ikbar fuq id-dejn, għandha tingħata iktar kunsiderazzjoni għal fatturi rilevanti fil-każ ta' nonkonformità mal-kriterju tad-defiċit, jekk pajjiż ikollu dejn taħt il-limitu ta' 60% tal-PGD.L-approċċ l-iktar flessibbli mressaq fir-rigward tal-konsiderazzjoni tal-fatturi rilevanti fil-passi biex tiġi ddeterminata l-eżistenza ta' defiċit eċċessiv jista' jibbenefika wkoll lill-pajjiżi li qed jagħmlu riformi tal-pensjonijiet sistemiċi, lil hinn mill-perjodu tranżitorju previst ta' ħames snin. Id-dispożizzjonijiet speċjali tal-PST għal riformi sistemiċi tal-pensjonijiet fir-rigward tal-kriterju tad-defiċit huma estiżi wkoll għall-kriterju tad-dejn; billi jiġi stabbilit l-istess perjodu tranżitorju ta' ħames snin għall-konsiderazzjoni tal-ispejjeż netti ta' riformi bħal dawn fil-valutazzjoni tal-konformità mal-kriterju tad-dejn. Finalment, għandha tingħata l-istess kunsiderazzjoni għat-treġġija lura parzjali jew totali tar-riformi ta' pensjonijiet sistemiċi implimentati preċedentement, kemm waqt it-tnedija u kemm waqt l-abrogazzjoni ta' PŻE.L-infurzar jitqawwa bl-introduzzjoni ta' sett ġdid ta' sanzjonijiet finanzjarji għall-Istati Membri taż-żona tal-euro, li japplikaw ħafna qabel fil-proċess skont approċċ gradwat. B'mod speċifiku, depożitu li ma jħallix interessi li jammonta għal 0,2% tal-PGD ikun japplika fuq deċiżjoni li pajjiż jitqiegħed f'defiċit eċċessiv, li jiġi konvertit f'multa fil-każ ta' nuqqas ta' konformità mar-rakkomandazzjoni inizjali biex jitranġa d-defiċit. L-ammont huwa daqs il-komponent fiss tas-sanzjonijiet diġà stipulati fl-aħħar pass tal-PŻE. Huwa marbut ukoll mal-baġit tal-UE, li għandu jiffaċilita ċ-ċaqliq lejn sistema ta' infurzar ibbażata fuq il-baġit tal-UE kif spjegat fil-Komunikazzjoni tal-Kummissjoni msemmija hawn fuq tat-30 ta’ Ġunju 2010. Aktar nuqqas ta’ konformità jirriżulta f’żieda fis-sanzjoni, b’konformità mad-dispożizzjonijiet eżistenti diġà fil-PST. Biex titnaqqas id-diskrezzjoni fl-infurzar, huwa previst il-mekkaniżmu ta’ "votazzjoni bil-kontra" biex ikunu imposti s-sanzjonijiet il-ġodda f’rabta mal-passi suċċessivi tal-PŻE. B’mod speċifiku, ma’ kull pass tal-PŻE, il-Kummissjoni se tagħmel proposta għas-sanzjoni rilevanti, u din se titqies bħala adottata, sakemm il-Kunsill ma jiddeċidix bil-kontra b’maġġoranza kkwalifikata fi żmien għaxart ijiem. Id-daqs tad-depożitu li ma jħallix interessi jew tal-multa jista’ jitnaqqas jew jiġi kkanċellat biss mill-Kunsill b'mod unanimu fuq il-bażi ta’ proposta speċifika mill-Kummissjoni fuq il-bażi ta’ ċirkostanzi ekonomiċi eċċezzjonali jew wara talba motivata mill-Istat Membru kkonċernat.Barra minn hekk, il-kriterji għall-valutazzjoni tal-konformità mar-rakkomandazzjonijiet f’kull pass, inkluża l-possibilità li tingħata estensjoni tal-iskadenzi għall-korrezzjoni tad-defiċit eċċessiv, huma ċċarati billi jitpoġġa enfasi espliċitu fuq l-elementi fiskali varjabbli li jista’ jkun ipotizzat li huma taħt il-kontroll dirett tal-gvern, b’mod partikolari l-infiq, b’analoġija mal-mudell propost għall-parti preventiva. Lil hinn minn dawn iċ-ċirkostanzi speċifiċi għal pajjiż partikolari, hija introdotta l-possibilità ta’ estensjoni tal-iskadenzi anki fil-każ ta’ kriżi ekonomika ġenerali.Infurzar effettiv tal-qafas ta’ koordinament baġitarju tal-UEM ma jistax ikun mistenni li jinkiseb biss mid-dispożizzjonijiet stabbiliti fil-livell tal-UE. In-natura deċentralzzata partikolari tat-tfassil tal-politika fiskali fl-UE u l-ħtieġa ġenerali għal sjieda nazzjonali tar-regoli tal-UE jagħmluha essenzjali li l-objettivi tal-qafas ta’ koordinazzjoni baġitarja tal-UEM ikunu riflessi fl-oqfsa baġitarji nazzjonali. Qafas baġitarju nazzjonali huwa s-sett ta’ elementi li jiffurmaw il-bażi tal-governanza fiskali nazzjonali, jiġifieri l-qafas tal-politika istituzzjonali speċifika għall-pajjiż li jifforma t-tfassil tal-politika fiskali fuq livell nazzjonali. Dan jinkludi s-sistemi ta’ kontabilità pubblika, l-istatistika, il-prattiki tat-tbassir, ir-regoli fiskali numeriċi, il-proċeduri baġitarji li jirregolaw l-istadji kollha tal-proċess baġitarju u b’mod partikolari l-oqfsa baġitarji b'mod partikolari, u relazzjonijiet fiskali fost is-sottosetturi tal-gvern. Filwaqt li jridu jiġu rispettati l-ħtiġijiet u l-preferenzi speċifiċi tal-Istati Membri, għadd ta’ fatturi jispikkaw bħala meħtieġa f'termini tal-iżgurar ta' kwalità minima u konsistenza mal-qafas baġitarju tal-UEM. Dawn huma s-suġġett tad-Direttiva dwar l-oqfsa baġitarji nazzjonali li qiegħda tkun proposta biex tikkomplementa r-riforma tal-PST. Fatturi bħal dawn l-ewwel nett jeħtieġu li l-aktar elementi primarji tal-oqfsa baġitarji nazzjonali, jiġifieri l-kwistjonijiet tal-kontabilità u statistika u l-prattiki tat-tbassir, jaħdmu skont l-istandards minimi Ewropej biex ikunu ffaċilitati kemm it-trasparenza kif ukoll il-kontroll tal-iżviluppi fiskali. L-oqfsa baġitarji domestiċi jeħtieġu wkoll li jadottaw perspettiva ta’ ppjanar fiskali multiannwali sabiex tkun żgurata l-kisba tal-objettivi għall-medda medja taż-żmien stabbiliti fil-livell tal-UE. Barra minn hekk, l-Istati Membri jrid ikollhom fis-seħħ regoli fiskali numeriċi li jwasslu għal konformità mal-limiti tad-defiċit u tad-dejn. L-Istati Membri jridu jiżguraw li dawn il-fatturi japplikaw għas-sottosetturi tal-gvern ġenerali kollha. L-awtoritajiet nazzjonali jridu jiggarantixxu wkoll it-trasparenza tal-proċess tal-baġit billi jipprovdu informazzjoni dettaljata rigward fondi ekstrabaġitarji eżistenti, l-infiq fuq it-taxxa u r-responsabiltajiet kontinġenti.2010/0278 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar l-infurzar effettiv tas-sorveljanza baġitarja fiż-żona tal-euroIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 136, flimkien mal-Artikolu 121(6) tiegħu,Wara li kkunsidraw il-proposta mill-Kummissjoni Ewropea,Wara t-trażmissjoni tal-abbozz tal-att leġiżlattiv lill-Parlamenti nazzjonali,Wara li kkunsidraw l-opinjoni tal-Kumitat Ekonomiku u Soċjali Ewropew[1],Filwaqt li jaġixxu skont il-proċedura leġiżlattiva ordinarja,Billi:(1) L-Istati Membri li l-munita tagħhom hija l-euro għandhom interess u responsabilità partikolari biex ikollhom politiki ekonomiċi li jippromwovu t-tħaddim proprju tal-unjoni ekonomika u monetarja u biex jiġu evitati politiki li jipperikolawha.(2) It-Trattat jippermetti l-adozzjoni ta' miżuri speċifiċi fiż-żona tal-euro li jmorru lil hinn mid-dispożizzjonijiet applikabbli għall-Istati Membri kollha, sabiex jiġi żgurat it-tħaddim sew tal-unjoni ekonomika u monetarja.(3) Hemm bżonn ta' sanzjonijiet addizzjonali dwar l-infurzar iktar effettiv tas-sorveljanza baġitarja fiż-żona tal-euro. Dawk is-sanzjonijiet għandhom isaħħu l-kredibilità tal-qafas ta' sorveljanza fiskali tal-Unjoni.(4) Ir-regoli stabbiliti minn dan ir-Regolament għandhom jiżguraw mekkaniżmi ġusti, tempestivi, gradwati u effettivi għall-konformità mal-partijiet preventivi u korrettivi tal-Patt ta' Stabbiltà u Tkabbir, b'mod partikolari ir-Regolament tal-Kunsill (KE) Nru 1466/97 tas-7 Lulju 1997 dwar it-tisħiħ tas-sorveljanza ta’ pożizzjonijiet ta’ budget u s-sorveljanza u l-koordinazzjoni ta’ politika ekonomika[2] u r-Regolament tal-Kunsill (KE) Nru 1467/97 tas-7 ta’ Lulju 1997 dwar li titħaffef u li tiġi ċċarata l-implimentazzjoni tal-proċedura ta’ defiċit eċċessiv[3].(5) Sanzjonijiet għall-Istati Membri li l-munita tagħhom hija l-euro fil-parti preventiva tal-Patt ta' Stabbiltà u Tkabbir għandhom jipprovdu inċentivi għal tfassil politiku fiskali prudenti. Tfassil politiku ta' dan it-tip għandu jiżgura li r-rata ta' tkabbir tal-infiq mill-gvern normalment ma teċċedix rata ta' tkabbir prudenti tal-prodott gross domestiku (PGD), sakemm l-eċċess ma jitpaċiex b'żiediet fid-dħul tal-gvern jew tnaqqis diskrezzjonarju fid-dħul jiġi kkumpensat minn tnaqqis fl-infiq.(6) Tfassil prudenti tal-politika fiskali għandu effettivament jilħaq u jżomm l-għan baġitarju għall-medda medja taż-żmien. Aderenza mal-għan għall-medda medja taż-żmien għall-pożizzjonijiet baġitarji għandha tippermetti lill-Istati Membri li jkollhom marġini ta' sikurezza fir-rigward tal-valur ta' referenza tat-3% tal-PGD għad-defiċit tal-gvern, biex jiġi żgurat progress rapidu lejn is-sostenibilità, u fl-istess waqt ikollhom spazju għal immanuvrar baġitarju, b'mod partikolari meta jitqiesu l-bżonnijiet ta' investiment pubbliku.(7) Fil-parti preventiva tal-Patt ta' Stabbiltà u Tkabbir, l-inċentiv għal tfassil politiku fiskali prudenti għandu jikkonsisti f'obbligu li jsir depożitu li jħalli l-interessi impost temporanjament fuq Stat Membru li l-munita tiegħu hija l-euro u li ma jkunx qed jagħmel biżżejjed progress fil-konsolidazzjoni baġitarja. Dan għandu jkun il-każ meta, wara twissija inizjali mill-Kummissjoni, Stat Membru jippersisti f'imġiba li, filwaqt li ma tammontax għal vjolazzjoni tal-projbizzjoni fuq id-defiċits eċċessivi, tkun imprudenti u potenzjalment detrimentali għat-tħaddim sew tal-unjoni ekonomika u monetarja, u l-Kunsill għalhekk joħroġ rakkomandazzjoni skont l-Artikolu 121(4) tat-Trattat.(8) Id-depożitu li jħalli l-interessi impost għandu jiġi rilaxxat lill-Istat Membru kkonċernat bl-interessi li jkunu nġemgħu minnu ladarba l-Kunsill ikun sodisfatt li s-sitwazzjoni li twassal għall-obbligu biex isir id-depożitu tkun għaddiet.(9) Fil-parti korrettiva tal-Patt ta' Stabbiltà u Tkabbir, is-sanzjonijiet għall-Istati Membri li l-munita tagħhom hija l-euro għandhom jieħdu l-forma ta' obbligu li jħallu depożitu li ma jħallix interessi marbut ma' deċiżjoni tal-Kunsill li tistabbilixxi l-eżistenza ta' defiċit eċċessiv u l-obbligu li titħallas multa fil-każ ta' nonkonformità ma' rakkomandazzjoni tal-Kunsill biex jitranġa defiċit eċċessiv tal-gvern. Dawn is-sanzjonijiet għandhom ikunu imposti irrispettivament minn jekk kienx diġà ġie impost preċedentement depożitu li jħalli l-interessi fuq l-Istat Membru kkonċernat.(10) Id-daqs tad-depożitu li jħalli l-interessi, tad-depożitu li ma jħallix interessi u tal-multa stipulati f'dan ir-Regolament għandu jkun stabbilit b'tali mod li tiġi żgurata l-gradwazzjoni tas-sanzjonijiet fil-partijiet preventivi u korrettivi tal-Patt ta' Stabbiltà u Tkabbir u biex jingħataw inċentivi biżżejjed lill-Istati Membri li l-munita tagħhom hija l-euro biex jikkonformaw mal-qafas fiskali tal-Unjoni. Il-multa marbuta mal-Artikolu 126(11) tat-Trattat kif speċifikat fl-Artikolu 12 tar-Regolament (KE) Nru 1467/97[4] hija magħmula minn komponent fiss li huwa ta' 0,2% tal-PGD u komponent varjabbli. Għalhekk, il-gradwazzjoni u t-trattament ugwali bejn l-Istati Membri jkunu żgurati jekk id-depożitu li jħalli l-interessi, id-depożitu li ma jħallix interessi u l-multa speċifikata f'dan ir-Regolament jkunu ta' 0,2% tal-PGD, bid-daqs tal-komponent fiss tal-multa marbut mal-Artikolu 126(11) tat-Trattat.(11) Għandu jkun hemm il-possibilità għall-Kunsill li jnaqqas jew iħassar is-sanzjonijiet imposti fuq l-Istati Membri li l-munita tagħhom hija l-euro fuq il-bażi ta' proposta tal-Kummissjoni wara talba motivata mill-Istat Membru kkonċernat. Fil-parti korrettiva tal-Patt ta' Stabbiltà u Tkabbir, il-Kummissjoni għandha wkoll tkun tista' tipproponi li jitnaqqas id-daqs ta' sanzjoni jew li titħassar għal kollox fuq il-bażi ta' ċirkostanzi ekonomiċi eċċezzjonali.(12) Id-depożitu li ma jħallix interessi għandu jiġi rilaxxat wara korrezzjoni tad-defiċit eċċessiv filwaqt li l-interessi fuq dawn id-depożiti u l-multi miġbura għandhom jitqassmu fost l-Istati Membri li l-munita tagħhom hija l-euro li ma għandhomx defiċit eċċessiv u li lanqas mhuma suġġetti għal proċedura ta' żbilanċ eċċessiv.(13) Is-setgħa biex jiġu adottati deċiżjonijiet individwali li jimplimentaw is-sanzjonijiet stabbiliti f'dan ir-Regolament għandha tingħata lill-Kunsill. Bħala parti mill-koordinament tal-politiki ekonomiċi tal-Istati Membri li saru fi ħdan il-Kunsill kif speċifikat mill-Artikolu 121(1) tat-Trattat, dawn id-deċiżjonijiet individwali huma segwitu integrali għall-miżuri adottati mill-Kunsill skont l-Artikoli 121 u 126 tat-Trattat u r-Regolamenti (KE) Nru 1466/97 u (KE) Nru 1467/97.(14) Peress li dan ir-Regolament fih regoli ġenerali għall-infurzar effettiv tar-Regolamenti (KE) Nru 1466/97 u (KE) Nru 1467/97, huwa għandu jiġi adottat skont il-proċedura leġiżlattiva ordinarja msemmija fl-Artikolu 121(6).(15) Peress li l-għan li jinħoloq mekkaniżmu ta' sanzjoni uniformi ma jistax jintlaħaq suffiċjentement fil-livell tal-Istati Membri, l-Unjoni tista' tadotta miżuri skont il-prinċipji ta' sussidjarjetà kif stipulat fl-Artikolu 5 tat-Trattat dwar l-Unjoni Ewropea. Skont il-prinċipju tal-proporzjonalità, kif stabbilit f’dak l-Artikolu, dan ir-Regolament ma jmurx lil hinn minn dak li huwa meħtieġ sabiex jinkiseb dak l-għan,ADOTTAW DAN IR-REGOLAMENT:Kapitolu I SuġġettArtikolu 1 Suġġett u ambitu1. Dan ir-Regolament jistabbilixxi sistema ta' sanzjonijiet għat-tisħiħ tal-infurzar tal-partijiet preventivi u korrettivi tal-Patt ta' Stabilità u Tkabbir fiż-żona tal-euro.2. Dan ir-Regolament għandu japplika għall-Istati Membri li l-munita tagħhom hija l-euro.Artikolu 2 DefinizzjonijietGħall-fini ta’ dan ir-Regolament:1.  "il-parti preventiva tal-Patt ta' Stabbiltà u Tkabbir" tfisser is-sistema ta' sorveljanza multilaterali kif organizzata skont ir-Regolament (KE) Nru 1466/97 ta' Lulju 1997;2.  "il-parti korrettiva tal-Patt ta' Stabbiltà u Tkabbir" tfisser il-proċedura għall-kontroll tad-defiċit eċċessiv tal-Istati Membri kif regolata mill-Artikolu 126 tat-Trattat u r-Regolament (KE) Nru 1467/97 tas-7 ta' Lulju 1997;3.  "ċirkostanzi ekonomiċi eċċezzjonali" tfisser ċirkostanzi fejn eċċess ta' defiċit tal-gvern 'il fuq mill-valur ta' referenza huwa meqjus eċċezzjonali fl-ambitu tat-tifsira tat-tieni inċiż tal-Artikolu 126(2)(a) tat-Trattat u kif speċifikat fir-Regolament (KE) Nru 1467/97.Kapitolu IIIs-sanzjonijiet fil-parti preventiva tal-Patt ta' Stabbiltà u TkabbirArtikolu 3 Depożitu li jħalli l-interessi1. Jekk il-Kunsill jindirizza rakkomandazzjoni lil Stat Membru skont l-Artikolu 121(4) tat-Trattat biex jittieħdu l-miżuri ta' aġġustament neċessarji fil-każ ta' devjazzjonijiet sinifikanti persistenti u partikolarment serji minn tfassil politiku fiskali prudenti kif stipulat fl-Artikolu 6(3) tar-Regolament (KE) Nru 1466/97, it-tqegħid ta' depożitu li jħalli l-interessi għandu jiġi impost mill-Kunsill, li jaġixxi fuq proposta tal-Kummissjoni. Id-deċiżjoni għandha titqies li ġiet adottata mill-Kunsill sakemm dan ma jiddeċidix b'maġġoranza kwalifikata li jiċħad il-proposta fi żmien għaxart ijiem mill-adozzjoni tagħha mill-Kummissjoni. Il-Kunsill jista' jemenda l-proposta skont l-Artikolu 293(1) tat-Trattat.2. Id-depożitu li jħalli l-interessi li jrid jiġi propost mill-Kummissjoni għandu jammonta għal 0,2% tal-prodott gross domestiku (PGD) tal-Istat Membru kkonċernat fis-sena preċedenti.3. Id-depożitu għandu jkollu rata ta' interessi li tirrifletti r-riskju ta' kreditu tal-Kummissjoni u l-perjodu ta' investiment rilevanti.4. B'deroga mill-paragrafu 2, il-Kummissjoni, wara talba motivata mill-Istat Membru kkonċernat indirizzata lill-Kummissjoni fi żmien għaxart ijiem mill-adozzjoni tar-rakkomandazzjoni tal-Kunsill imsemmija fil-paragrafu 1, tista' tipproponi li jitnaqqas l-ammont tad-depożitu li jħalli l-interessi jew li tħassru.5. Jekk is-sitwazzjoni li twassal għal rakkomandazzjoni msemmija fil-paragrafu 1 ma tibqax teżisti, il-Kunsill, fuq il-bażi ta' proposta mill-Kummissjoni, għandu jiddeċiedi li d-depożitu u l-interessi li nġemgħu minnu jingħataw lura lill-Istat Membru kkonċernat. Il-Kunsill jista' jemenda l-proposta tal-Kummissjoni skont l-Artikolu 293(1) tat-Trattat.Kapitolu IIIIs-sanzjonijiet fil-parti korrettiva tal-Patt ta' Stabbiltà u TkabbirArtikolu 4Depożitu li ma jħallix interessi1. Jekk il-Kunsill jiddeċiedi skont l-Artikolu 126(6) tat-Trattat li jeżisti defiċit eċċessiv fi Stat Membru, it-tqegħid ta' depożitu li ma jħallix interessi għandu jiġi impost mill-Kunsill, li jaġixxi fuq proposta mill-Kummissjoni. Id-deċiżjoni għandha titqies li ġiet adottata mill-Kunsill sakemm dan ma jiddeċidix b'maġġoranza kwalifikata li jiċħad il-proposta fi żmien għaxart ijiem mill-adozzjoni tagħha mill-Kummissjoni. Il-Kunsill jista' jemenda l-proposta skont l-Artikolu 293(1) tat-Trattat.2. Id-depożitu li ma jħallix interessi li jrid jiġi propost mill-Kummissjoni għandu jammonta għal 0,2% tal-PGD tal-Istat Membru kkonċernat fis-sena preċedenti.3. Jekk l-Istat Membru għandu depożitu li jħalli l-interessi mal-Kummissjoni skont l-Artikolu 3, id-depożitu li jħalli l-interessi għandu jiġi kkonvertit f'depożitu li ma jħallix interessi.Jekk id-daqs tad-depożitu li jħalli l-interessi li sar preċedentement u tal-interessi li nġemgħu jeċċedu d-daqs tad-depożitu meħtieġ li ma jħallix interessi, l-ammont li jibqa' jiġi rritornat lill-Istat Membru.Jekk id-daqs tad-depożitu li ma jħallix interessi jeċċedi d-daqs tad-depożitu li jħalli l-interessi li jkun sar preċedentement u l-interessi li nġemgħu minnu, l-Istat Membru għandu jħallas l-ammont li jifdal meta jagħmel id-depożitu li ma jħallix interessi.4. B'deroga mill-paragrafu 2 ta' dan l-Artikolu, il-Kummissjoni, fuq il-bażi ta' ċirkostanzi ekonomiċi eċċezzjonali jew wara talba motivata mill-Istat Membru kkonċernat indirizzata lill-Kummissjoni fi żmien għaxart ijiem mill-adozzjoni tad-deċiżjoni tal-Kunsill skont l-Artikolu 126(6) tat-Trattat, tista' tipproponi li jitnaqqas l-ammont tad-depożitu li ma jħallix interessi jew li tħassru.Artikolu 5Multa1. Jekk il-Kunsill jiddeċiedi skont l-Artikolu 126(8) tat-Trattat li l-Istat Membru ma ħax azzjoni effettiva b'reazzjoni għal rakkomandazzjoni tal-Kunsill fil-perjodu stipulat, il-Kunsill, huwa u jaġixxi fuq proposta mill-Kummissjoni, għandu jiddeċiedi li l-Istat Membru għandu jħallas multa. Id-deċiżjoni għandha titqies li ġiet adottata mill-Kunsill sakemm dan ma jiddeċidix b'maġġoranza kwalifikata li jiċħad il-proposta fi żmien għaxart ijiem mill-adozzjoni tagħha mill-Kummissjoni. Il-Kunsill jista' jemenda l-proposta skont l-Artikolu 293(1) tat-Trattat.2. Il-multa li trid tiġi proposta mill-Kummissjoni għandha tammonta għal 0,2% tal-PGD tal-Istat Membru kkonċernat fis-sena preċedenti.3. Jekk l-Istat Membru għandu depożitu li ma jħallix interessi mal-Kummissjoni skont l-Artikolu 4, id-depożitu li ma jħallix interessi għandu jiġi kkonvertit fil-multa.Jekk id-daqs tad-depożitu li ma jħallix interessi li sar preċedentement jeċċedi d-daqs tal-multa meħtieġa, l-ammont li jibqa' jiġi rritornat lill-Istat Membru.Jekk id-daqs tal-multa meħtieġa jeċċedi d-daqs tad-depożitu li ma jħallix interessi li jkun sar preċedentement jew jekk ma sar l-ebda depożitu li ma jaħħlix interessi, l-Istat Membru għandu jħallas l-ammont li jifdal meta jħallas il-multa.4. B'deroga mill-paragrafu 2 ta' dan l-Artikolu, il-Kummissjoni, fuq il-bażi ta' ċirkostanzi ekonomiċi eċċezzjonali jew wara talba motivata mill-Istat Membru kkonċernat indirizzata lill-Kummissjoni fi żmien għaxart ijiem mill-adozzjoni tad-deċiżjoni tal-Kunsill skont l-Artikolu 126(8) tat-Trattat, tista' tipproponi li jitħassar jew jitnaqqas l-ammont tal-multa.Artikolu 6Ħlas lura tad-depożitu li ma jħallix interessiJekk il-Kunsill jiddeċiedi, skont l-Artikolu 126(12) tat-Trattat, iħassar deċiżjoni waħda jew id-deċiżjonijiet kollha tiegħu, kwalunkwe depożitu li ma jħallix interessi li jkun sar mill-Istat Membru mal-Kummissjoni għandu jitħallas lura lill-Istat Membru kkonċernat.Artikolu 7Tqassim tal-interessi u l-multiL-interessi li taqla' l-Kummissjoni fuq id-depożiti li jkunu tħallsu skont l-Artikolu 4 u l-multi miġbura skont l-Artikolu 5 għandhom jikkostitwixxu dħul ieħor kif imsemmi fl-Artikolu 311 tat-Trattat, u għandhom jitqassmu, b'mod proporzjonali ma' sehemhom mid-dħul gross nazzjonali tal-Istati Membri eliġibbli, fost l-Istati Membri li l-munita tagħhom hija l-euro u li ma għandhomx defiċit eċċessiv kif iddeterminat skont l-Artikolu 126(6) tat-Trattat u li mhumiex is-suġġett ta' proċedura ta' żbilanċ eċċessiv fl-ambitu tat-tifsira tar-Regolament (UE) Nru […/…].KAPITOLU IV DISPOżIZZJONIJIET ġENERALIARTIKOLU 8 VOTAZZJONI FIL-KUNSILLGħall-miżuri msemmija fl-Artikoli 3, 4 u 5, il-membri tal-Kunsill biss li jirrappreżentaw lill-Istati Membri li l-munita tagħhom hija l-euro għandhom jivvutaw u l-Kunsill għandu jaġixxi mingħajr ma jqis il-vot tal-membru tal-Kunsill li jirrappreżenta lill-Istat Membru kkonċernat.Maġġoranza kwalifikata tal-membri tal-Kunsill imsemmija fil-paragrafu preċedenti għandha tiġi ddefinita skont l-Artikolu 238(3)(a) tat-Trattat.Artikolu 9Dħul fis-seħħDan ir-Regolament għandu jidħol fis-seħħ fi [xx] jum wara l-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri skont it-Trattati.Magħmul fi Brussell,Għall-Parlament Ewropew Għall-KunsillIl-President Il-President [1] ĠU C , , p. .[2] ĠU L 209, 2.8.1997, p. 1.[3] ĠU L 209, 2.8.1997, p. 6.[4] ĠU L 209, 2.8.1997, p. 6.


Avviż Legali Importanti

|

52009PC0142

Proposta għal regolament tal-Parlament Ewropew u tal-Kunsill li jadatta ċerti atti suġġetti għall-proċedura msemmija fl-Artikolu 251 tat-Trattat għad-Deċiżjoni 1999/468/KE tal-Kunsill, f'dak li jirrigwarda l-proċedura regolatorja bi skrutinju - Aġġustament għall-proċedura regolatorja bi skrutinju - It-Titolu V  /* KUMM/2009/0142 finali - COD 2009/0048 */

	[pic] | KUMMISSJONI TAL-KOMUNITAJIET EWROPEJ |Brussel 30.3.2009KUMM(2009) 142 finali2009/0048 (COD)Proposta għalREGOLAMENT TAL-PARLAMENT EWROPEW U TAL-KUNSILLli jadatta ċerti atti suġġetti għall-proċedura msemmija fl-Artikolu 251 tat-Trattat għad-Deċiżjoni 1999/468/KE tal-Kunsill, f'dak li jirrigwarda l-proċedura regolatorja bi skrutinjuAġġustament għall-proċedura regolatorja bi skrutinju It-Titolu VMEMORANDUM TA’ SPJEGAZZJONI1. Id-Deċiżjoni tal-Kunsill 2006/512/KE u l-proċedura regolatorja bi skrutinju l-ġdidaId-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni[1], ġiet emendata bid-Deċiżjoni tal-Kunsill 2006/512/KE tas-17 ta’ Lulju 2006[2].L-Artikolu 5a tad-Deċiżjoni 1999/468/KE kif emendata jintroduċi proċedura regolatorja ġdida bi skrutinju għall-miżuri b'ambitu ġenerali li għandhom l-għan li jemendaw elementi mhux essenzjali ta' strument bażiku adottat skont il-proċedura msemmija fl-Artikolu 251 tat-Trattat, inkluż billi jitħassru xi wħud minn dawn l-elementi jew billi l-istrument jiġi ssupplimentat biż-żieda ta' elementi ġodda mhux essenzjali.2. Allinjament prijoritarju u allinjament ġenaraliF'dikjarazzjoni konġunta[3], il-Parlament, il-Kunsill u l-Kummissjoni elenkaw lista ta' strumenti bażiċi li l-adattament tagħhom għad-Deċiżjoni emendata kien urġenti sabiex tiġi introdotta l-proċedura regolatorja bi skrutinju l-ġdida (allinjament prijoritarju). Il-Kummissjoni ppreżentat il-proposti kollha rigward l-allinjament prijoritarju f’Diċembru 2006. Dawn ġew eżaminati u adottati mill-Parlament Ewropew u l-Kunsill[4].Sabiex il-proċedura regolatorja bi skrutinju tiġi applikata wkoll għall-istrumenti l-oħra adottati b'kodeċiżjoni diġà fis-seħħ meta daħlet fis-seħħ id-Deċiżjoni 2006/512/KE, id-dikjarazzjoni konġunta titlob ukoll l-aġġustament ta' dawn l-istrumenti, b'konformità mal-proċeduri applikabbli (allinjament ġenerali). F'dikjarazzjoni li ma ġietx ippubblikata fil-Ġurnal Uffiċjali[5], il-Kummissjoni impenjat ruħha li teżamina dawn l-atti kollha, sabiex tadattahom, jekk meħtieġ, għall-proċedura regolatorja l-ġdida bi skrutinju.Il-Kummissjoni ddeċidiet li tipproċedi għall-allinjament permezz ta’ proposti ta’ regolamenti “omnibus”. Kull regolament jiġbor flimkien u jemenda simultanjament bosta għexieren ta’ strumenti. L-għan ta’ dan il-metodu hu li jiżgura li l-allinjament isir b’mod razzjonali u konsistenti. Dan il-metodu jħeġġeġ eżami iktar rapidu u effettiv mil-leġiżlaturi u jiffaċilita trattament konsistenti u orizzontali. Billi l-kontenut tal-istrumenti bażiċi ma nbidilx, permezz ta’ dan il-metodu wieħed jista’ jikkonċentra fuq l-aspetti legali tat-testi.Ippreċeduti minn komunikazzjoni tal-Kummissjoni lill-Parlament Ewropew u lill-Kunsill, adottata fit-23 ta’ Novembru 2007[6], l-ewwel tliet proposti ġew adottati mill-Kummissjoni fit-23 ta' Novembru[7] u d-19 ta' Diċembru 2007[8]. L-aħħar proposta kienet adottata mill-Kummissjoni fil-11 ta’ Frar 2008[9].L-aġġustament għandu l-għan li jintroduċi l-proċedura regolatorja bi skrutinju tal-atti li huma fis-seħħ, kif din hi rregolata bl-Artikolu 5(a) tad-Deċiżjoni 1999/468/KE emendata. F'dan l-ambitu, l-adattament jista' jkollu, jekk dan jidher iġġustifikat fir-rigward notevolment tan-natura tal-miżuri maħsuba, dispożizzjonijiet dwar l-estensjoni jew it-tnaqqis tat-termini normalment applikabbli fl-ambitu tal-proċedura regolatorja bi skrutinju, b'konformità mal-paragrafu 5 tal-Artikolu 5a kkwotat hawn fuq. L-applikazzjoni eventwali tal-proċedura ta' urġenza tista' wkoll tiġi prevista, jekk iċ-ċirkostanzi jeħtieġu dan, b'konformità mal-paragrafu 6 tal-Artikolu 5a kkwotat hawn fuq.3. Riżoluzzjoni tal-Parlament EwropewFit-23 ta’ Settembru 2008, il-Parlament Ewropew adotta riżoluzzjoni li fiha rakkomandazzjonijiet lill-Kummissjoni dwar l-allinjament tal-atti legali dwar id-Deċiżjoni l-ġdida dwar il-komitoliġija[10].F’din ir-riżoluzzjoni, il-Parlament Ewropew jitlob lill-Kummissjoni biex tippreżentalu proposti leġiżlattivi ġodda sabiex l-allinjament ġenerali jiġi kkompletat. B’dan il-għan jippreżentalha lista ta’ strumenti li jqis għandhom jiġu adattati għall-proċedura l-ġdida ta' komitoloġija, strumenti li ma kinux jinsabu fil-komunikazzjoni adottata mill-Kummissjoni fit-23 ta' Novembru 2007[11].4. Il-Pożizzjoni tal-Kummissjoni fir-rigward tas-segwitu li għandu jingħata għar-riżoluzzjoni tal-Parlament EwropewQabel ma ppreżentat il-komunikazzjoni tagħha msemmija qabel, il-Kummissjoni kienet wettqet eżami bir-reqqa tal-istrumenti kollha adottati bil-proċedura ta’ kodeċiżjoni sabiex jiġu identifikati dawk li jagħtuha s-setgħa biex tadotta miżuri ta’ ambitu ġenerali bil-għan li jiġu emendati elementi mhux essenzjali tal-istrument bażiku kkonċernat. B’hekk il-Kummissjoni setgħet tagħmel lista ta’ iktar minn 200 att li għandhom jiġu adattati, filwaqt li tagħraf li din il-lista tista’ terġa tiġi emendata.Il-Kummissjoni tat attenzjoni partikolari lill-14-il strument li l-Parlament Ewropew indika fir-riżoluzzjoni tiegħu tat-23 ta’ Settembru 2008. Id-dispożizzjonijiet li, f'dawn l-atti bażiċi, jiddelegaw il-kompetenzi ta' eżekuzzjoni lill-Kummissjoni, ġew eżminati bir-reqqa.4.1. Wara li pproċediet għal dan l-eżami, il-Kummissjoni ma tqisx li għandha tippreżenta proposti għal dawn l-atti bażiċi kollha. L-istrumenti li ġejjin m’għandhomx, skont il-Kummissjoni, jiġu adattati għall-proċedura l-ġdida ta’ komitoloġija:STRUMENTI LI L-ALLINJAMENT TAGħHOM DIġÀ SAR JEW ġIE PROPOST.-  Id-Direttiva 2000/25/KE tal-Parlament Ewropew u tal-Kunsill tat-22 ta' Mejju 2000 dwar l-azzjoni li għandha tittieħed kontra l-emissjonijiet ta' inkwinanti ta' gass u partikolati minn magni għat-tmexxija ta' tratturi għall-agrikoltura jew għall-forestrija u li temenda d-Direttiva tal-Kunsill 74/150/KEEDan l-istrument diġà ġie allinjat mal-proċedura regolatorja bi skrutinju bl-effett tal-Artikolu 19 tad-Direttiva 2003/37/KE, li jinsab fost l-atti bażiċi li l-adattament tagħhom għall-proċedura l-ġdida saret fir-Regolament imsejjaħ “omnibus”, l-ewwel parti, adottat fit-22 ta’ Ottubru 2008 (ir-Regolament (KE) Nru 1137/2008, ĠU L 311 tal-2 ta’ Novembru 2008, anness, taqsima 3.7, punt 1).Fil-fatt, l-Artikolu 19 tad-Direttiva 2003/37/KE, kif emendat bir-Regolament imsejjaħ “omnibus I”, jissuġġettai għall-proċedura regolatorja bi skrutinju kull emenda għall-adattament tekniku tad-Direttivi partikolari msemmija fl-Anness II, Kapitolu B. Fil-fatt, id-Direttiva 2000/25/KE hija fost dawn id-Direttivi partikolari.-  Id-Direttiva 2001/43/KE tal-Parlament Ewropew u tal-Kunsill tas-27 ta' Ġunju 2001 li temenda d-Direttiva tal-Kunsill 92/23/KEE li tirrigwarda t-tyres ta' vetturi bil-mutur u l-karrijiet tagħhom kif ukoll għat-twaħħil tagħhom-  Id-Direttiva 2004/3/KE tal-Parlament Ewropew u tal-Kunsill tal-11 ta' Frar 2004 li temenda d-Direttivi tal-Kunsill 70/156/KEE u 80/1268/KEE dwar il-kejl tal-emissjonijiet ta' dijossidu tal-karbonju u konsum ta' karburanti minn vetturi N1Dawn iż-żewġ Direttivi ġew awtomatikament suġġetti għall-proċedura regolatorja bi skrutinju hekk kif ġew imniżżla fl-anness IV tad-Direttiva 2007/46/KE tal-5 ta' Settembru 2007 (ĠU L 263 tad-9 ta' Ottubru 2007). Fil-fatt l-emendi kollha għad-dispożizzjonijiet tad-“Direttivi partikolari” li jinsabu f’dan l-anness IV huma koperti mill-proċedura regolatorja bi skrutinju, skont l-Artikolu 39(2) u (9) tad-Direttiva 2007/46/KE. Għalhekk l-allinjament ta’ dawn iż-żewġ atti bażiċi m’għadux meħtieġ.-  Id-Direttiva 2005/64/KE tal-Parlament Ewropew u tal-Kunsill tas-26 ta' Ottubru 2005 dwar l-approvazzjoni tat-tip ta' vetturi bil-mutur fir-rigward tal-possibbiltajiet tal-użu mill-ġdid, tar-riċiklaġġ u tal-irkupru tagħhom, u li temenda d-Direttiva tal-Kunsill 70/156/KEE-  Id-Direttiva 2006/40/KE tal-Parlament Ewropew u tal-Kunsill tas-17 ta' Mejju 2006 dwar emissjonijiet minn sistemi ta' kondizzjonament tal-arja f'vetturi bil-mutur li temenda d-Direttiva tal-Kunsill 70/156/KEEDawn iż-żewġ strumenti jinsabu wkoll fl-anness IV tad-Direttiva 2007/46/KE tal-5 ta’ Settembru 2007, wara li dan l-anness ġie emendat bir-Regolament tal-Kummissjoni (KE) 1060/2008 tas-7 ta' Ottubru 2008. Għaldaqstant, kull modifika ta’ dawn iż-żewġ Direttivi hija issa koperta mill-proċedura regolatorja bi skrutinju, bl-effett tal-Artikolu 39 tad-Direttiva 2007/46/KE imsemmi qabel. Għalhekk l-allinjament tagħhom m’għadux meħtieġ.-  Id-Direttiva 2005/33/KE tal-Parlament Ewropew u tal-Kunsill tas-6 ta' Lulju 2005 li temenda d-Direttiva 1999/32/KE dwar il-kontenut ta' kubrit f'karburanti għal użu marittimuId-Direttiva 1999/32/KE tinsab fil-proposta ta’ Regolament imsejjaħ “omnibus”, it-tieni parti (COM(2007) 824 finali). Fit-tħejjija ta' din il-proposta, il-Kummissjoni qieset l-emendi li saru f’dan l-istrument permezz tad-Direttiva 2005/33/KE. Għalhekk il-Kummissjoni tqis li d-dispożizzjonijiet kollha li għandhom jiġu adattati għall-proċedura regolatorja bi skrutinju jidhru fil-proposta tagħha “omnibus II” u li m’huwiex neċessarju, f’dak li jirrigwarda dan l-istrument, li tiġi ppreżentata proposta oħra.STRUMENT LI MA JAQAX TAħT IL-KODEċIżJONI.-  Ir-Regolament tal-Kunsill (KE) Nru 1083/2006 tal-11 ta’ Lulju 2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta’ Koeżjoni u li jħassar ir-Regolament (KE) Nru 1260/1999.Il-bażi legali ta’ dan l-istrument ma taqax taħt l-Artikolu 251 tat-Trattat; għalhekk il-proċedura regolatorja bi skrutinju ma tapplikax.STRUMENT ADOTTAT WARA D-DħUL FIS-SEħħ TAR-RIFORMA TAL-2006-  Ir-Regolament (KE) Nru 1905/2006 tal-Parlament Ewropew u tal-Kunsill tat-18 ta' Diċembru 2006 li jistabbilixxi strument ta' finanzjament tal-koperazzjoni għall-iżviluppAdottat wara t-23 ta’ Lulju 2006, jiġifieri wara d-dħul fis-seħħ tar-riforma li stabilixxiet il-proċedura regolatorja bi skrutinju, dan l-istrument m’għandu jkun suġġett għall-ebda adattament; meta ġie adottat, il-Parlament Ewropew u l-Kunsill ma kkunsidrawx li d-delegazzjoni tas-setgħa lill-Kummissjoni kienet ta' natura li tidħol taħt il-proċedura l-ġdida ta’ komitoloġija.Il-Kummissjoni m’għandha l-ebda element li jippermetti li tiddubita dan l-apprezzament ġust tal-leġiżlatur; dan l-istrument ma fih l-ebda dispożizzjoni li tagħti lill-Kummissjoni s-setgħa li tadotta miżuri ġenerali li jistgħu jemendawh jew jissuplementawh.STRUMENTI LI MA FIHOM L-EBDA DISPOżIZZJONI KOPERTA MILL-PROċEDURA REGOLATORJA BI SKRUTINJU-  Id-Direttiva 2001/46/KE tal-Parlament Ewropew u tal-Kunsill tat-23 Lulju 2001 li temenda d-Direttiva tal-Kunsill 95/53/EC li tistabbilixxi l-prinċipji li jirregolaw l-organizzazzjoni tal-ispezzjonijiet uffiċjali fl-oqsma tan-nutrizzjoni tal-annimali u d-Direttivi 70/524/KEE, 96/25/KE u 1999/29/KE dwar in-nutrizzjoni tal-annimaliDin id-Direttiva temenda d-delegazzjonijiet tas-setgħat konferiti lill-Kummissjoni permezz tad-Direttiva 95/53/KE. Madankollu, ma tagħtix lill-Kummissjoni s-setgħa li tadotta dispożizzjonijiet ġenerali li jistgħu jemendaw jew jissupplimentaw l-att bażiku. Fil-fatt, is-segħat konferiti lill-Kummissjoni huma dwar l-adozzjoni ta' linji gwida li ma jorbtux (l-Artikolu 4a(3)), it-teħid ta’ miżuri individwali (l-Artikolu 15a(1) u (2)) u l-istabbiliment ta' sistema rapida ta’ skambju ta’ informazzjoni (l-Artikolu 16c(3)).-  Id-Direttiva 2002/33/KE tal-Parlament Ewropew u tal-Kunsill tal-21 ta’ Ottubru 2002 li temenda d-Direttivi tal-Kunsill 90/425/KEE u 92/118/KEE rigward ħtiġiet ta’ saħħa għal prodotti sekondarji ġejjin mill-annimaliDin id-Direttiva temenda d-Direttiva 92/118/KE u teħtieġ li l-Kummissjoni tagħmel lista ta’ stabbilimenti li minnhom jistgħu joriġinaw prodotti awtorizzati għall-importazzjoni fil-Komunità. L-inklużjoni ta’ stabbiliment f'din il-lista hija miżura individwali li m’hijiex koperta mill-proċedura regolatorja bi skrutinju.-  Id-Direttiva 2004/41/KE tal-Parlament Ewropew u tal-Kunsill tal-21 ta' April 2004 li tirrevoka ċerti direttivi dwar l-iġjene tal-ikel u l-kundizzjonijiet sanitarji għall-produzzjoni u t-tqegħid fis-suq ta' ċerti prodotti dderivati mill-annimali u maħsuba għall-konsum mill-bniedem u li temenda d-Direttivi tal-Kunsill 89/662/KEE u 92/118/KEE kif ukoll id-Deċiżjoni tal-Kunsill 95/408/KEIl-Kummissjoni tqis li din id-Direttiva la għandha u lanqas temenda l-inqas delegazzjoni ta’ setgħa u għalhekk ma taffettwax id-dispożizzjonijiet tal-istrumenti emendati f'dak li jirrigwarda l-komitoloġija.-  Id-Deċiżjoni Nru 676/2002/KE tal-Parlament Ewropew u tal-Kunsill tas-7 ta' Marzu 2002 dwar qafas regolatorju għall-politika dwar l-ispettru tar-radju fil-Komunità Ewropea (Deċiżjoni dwar l-“Ispettri tar-radju”)Il-Kummissjoni tqis li s-setgħat ta’ eżekuzzjoni li ngħatat f’applikazzjoni ta’ dan l-istrument, fl-Artikolu 4(2), (3), (4) u (6) m’humiex koperti mill-proċedura regolatorja bi skrutinju. Il-miżuri koperti mill-Artikolu 4(2) huma miżuri purament eżekuttivi u m’għandhomx ambitu ġenerali. Fil-qafas tal-Artikolu 4 (3), (4) u (6), il-Kummissjoni ma tistax ħlief timplimenta d-dispożizzjonijeit tal-att bażiku u m’għandhiex is-setgħa li temendhom jew li tikkumpletahom. Għalhekk, il-kriterji ta' applikazzjoni tal-proċedura l-ġdida mhumiex sodisfatti.4.2. Min-naħa l-oħra, il-Kummissjoni tagħraf, mal-Parlament Ewropew, li l-atti bażiċi li ġejjin fihom ċertu għadd ta’ dispożizzjonijiet li għandhom jiġu adattati għall-proċedura regolatorja bi skrutinju:-  Id-Direttiva 2000/15/KE tal-Parlament Ewropew u tal-Kunsill tal-10 ta' April 2000 li temenda d-Direttiva tal-Kunsill 64/432/KEE dwar problemi ta' saħħa tal-annimali li jaffetwaw il-kummerċ ta' annimali bovini u suwini ġewwa l-Komunità-  Ir-Regolament (KE) Nru 1760/2000 tal-Parlament Ewropew u tal-Kunsill tas-17 ta’ Lulju 2000 li jistabbilixxi sistema għall-identifikazzjoni u r-reġistrazzjoni tal-bhejjem tal-fart u dwar it-tikkettjar tal-laħam taċ-ċanga u tal-prodotti tal-laħam taċ-ċanga u li jħassar ir-Regolament tal-Kunsill (KE) Nru 820/97L-għan ta’ din il-proposta hu li ż-żewġ atti bażiċi jiġu adattati għall-proċedura regolatorja bi skrutinju.2009/0048 (COD)Proposta għalREGOLAMENT TAL-PARLAMENT EWROPEW U TAL-KUNSILLli jadatta ċerti atti suġġetti għall-proċedura msemmija fl-Artikolu 251 tat-Trattat għad-Deċiżjoni 1999/468/KE tal-Kunsill, f'dak li jirrigwarda l-proċedura regolatorja bi skrutinjuAġġustament għall-proċedura regolatorja bi skrutinju It-Titolu VIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 152,Wara li kkunsidraw il-proposta mill-Kummissjoni[12],Wara li kkunsidraw l-opinjoni tal-Kumitat Ekonomiku u Soċjali Ewropew[13],Wara li kkonsultaw il-Kumitat tar-Reġjuni[14],Waqt li jaġixxu skont il-proċedura stabbilita fl-Artikolu 251 tat-Trattat[15],Billi:(1) Id-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' implimentazzjoni konferiti lill-Kummissjoni[16] ġiet emendata bid-Deċiżjoni tal-Kunsill 2006/512/KE[17], li introduċiet il-proċedura regolatorja bi skrutinju għal miżuri ta' kamp ta' applikazzjoni ġenerali mfassla sabiex jemendaw elementi mhux essenzjali ta' strument bażiku adottat skont il-proċedura stabbilita fl-Artikolu 251 tat-Trattat, fost affarijiet oħrajn, billi jitħassru uħud minn dawk l-elementi jew billi l-istrument jiġi ssupplimentat biż-żieda ta' elementi mhux essenzjali ġodda.(2) Skont id-dikjarazzjoni tal-Parlament Ewropew, tal-Kunsill u tal-Kummissjoni[18] dwar id-Deċiżjoni 2006/512/KE, sabiex il-proċedura regolatorja bi skrutinju tkun applikabbli għall-istrumenti adottati skont il-proċedura msemmija fl-Artikolu 251 tat-Trattat, li jkunu diġà fis-seħħ, dawk l-istrumenti għandhom jiġu aġġustati skont il-proċeduri applikabbli.(3) L-emendi li għandhom isiru fi strumenti għal dan l-iskop jikkonċernaw biss il-proċedura tal-kumitat u għaldaqstant ma jeħtiġux, fil-każ tad-direttivi, traspożizzjoni mill-Istati Membri,ADOTTAW DAN IR-REGOLAMENT:Artikolu 1L-istrumenti elenkati fl-Anness huma b'dan adattati, skont dak l-Anness, għad-Deċiżjoni 1999/468/KE, hekk kif emendata bid-Deċiżjoni 2006/512/KE.Artikolu 2Ir-referenzi magħmula għad-dispożizzjonijiet tal-istrumenti elenkati fl-Anness għandhom jinftiehmu bħala referenzi għal dawk id-dispożizzjonijiet kif adattati minn dan ir-Regolament.Artikolu 3Dan ir-Regolament jidħol fis-seħħ fl-għoxrin jum wara l-pubblikazzjoni tiegħu fil- Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Strasburgu,Għall-Parlament Ewropew Għall-KunsillIl-President Il-PresidentANNESS1. Id-Direttiva tal-Kunsill 64/432/KEE tas-26 ta' Ġunju 1964 dwar il-problemi tas-saħħa tal-annimali li jaffetwaw il-kummerċ ta' annimali bovini u suwini ġewwa l-Komunità [19].F’dak li jirrigwarda d-Direttiva tal-Kunsill 64/432/KEE, jaqbel li l-Kummissjoni tingħata s-setgħa li tadotta regoli dwar l-informazzjoni li d-dejtabases nazzjonali kompjuterizzati għandhom ikun fihom dwar l-annimali tal-ispeċje suwina. Minħabba li dawn il-miżuri għandhom portata ġenerali u li għandhom l-għan li jemendaw elementi mhux essenzjali ta’ din id-Direttiva billi jikkompletawha, għandhom jiġu deċiżi skont il-proċedura regolatorji bi skrutinju stipulata fl-Artikolu 5a tad-Deċiżjoni 1999/468/KE.Għaldaqstant, id-Direttiva 64/432/KEE hija emendata kif ġej:1. L-Artikolu 14(3)(C)(4) għandu jiġi mibdul b'dan li ġej:“4. Sabiex tiġi garantita n-natura operattiva tad-dejtabases nazzjonali kompjuterizzat dwar l-annimali tal-ispeċje suwina, ir-regoli li jikkonċernaw l-informazzjoni li d-dejtabases nazzjonali kompjuterizzati għandu jkun fihom għandhom ikunu adottati mill-Kummissjoni. Dawn il-miżuri, li għandhom l-għan li jemendaw elementi mhux essenzjali ta’ din id-Direttiva, billi jikkompletawha, huma deċiżi b’mod konformi mal-proċedura regolatorja bi skrutinju stipulata fl-Artikolu 17a(2). Il-miżuri implimentattivi l-oħra xierqa jiġu deċiżi skont il-proċedura stipulata fl-Artikolu 17.2. L-Artikolu 17a(2) u (3) huwa mibdul b’dan li ġej:“2 Meta ssir referenza għal dan il-paragrafu, għandhom japplikaw l-Artikolu 5a(1) sa (4) u l-Artikolu 7 tad-Deċiżjoni 1999/468/KE, fid-dawl tad-dispożizzjonijiet tal-Artikolu 8 tagħha.”2. Ir-Regolament (KE) Nru 1760/2000 tal-Parlament Ewropew u tal-Kunsill tas-17 ta’ Lulju 2000 li jistabilixxi sistema għall-identifikazzjoni u r-reġistrazzjoni tal-bhejjem tal-fart u dwar it-tikkettjar tal-laħam taċ-ċanga u tal-prodotti tal-laħam taċ-ċanga, u li jħassar ir-Regolament tal-Kunsill (KE) Nru 820/97 [20].F’dak li jirrigwarda r-Regolament 1760/2000, jaqbel li l-Kummissjoni tingħata s-setgħa li tiddeċiedi dwar il-miżuri għall-applikazzjoni ta’ ċerti dispożizzjonijiet tat-Titolu 1, b’mod partikolari dawk li jirrigwardaw l-estensjoni tal-limiti ta’ żmien massimi, it-tikketti tal-widna, il-passaporti, ir-reġistru u l-kontrolli minimi li għandhom isiru, kif ukoll il-miżuri trażitorji ta’ portata ġenerali meħtieġa biex tiġi ffaċilitata l-implimentazzjoni ta’ dan it-Titolu. Minħabba li dawn il-miżuri għandhom portata ġenerali u li għandhom l-għan li jemendaw elementi mhux essenzjali ta’ dan ir-Regolament billi jikkompletawh, għandhom jiġu deċiżi skont il-proċedura regolatorai bi skrutinju stipulata fl-Artikolu 5a tad-Deċiżjoni 1999/468/KE.Għalhekk, ir-Regolament 1760/2000 huwa emendat kif ġej:1. It-tieni subparagrafu tal-Artikolu 4(2) għandu jiġi mibdul b'dan li ġej:“Madankollu, fuq it-talba ta’ Stat Membru, il-Kummissjoni tista’ tiddetermina ċ-ċirkostanzi li fihom l-Istati Membri jistgħu jtawlu l-limitu ta’ żmien massimu. Din il-miżura, li għandha l-għan li temenda elementi mhux essenzjali ta’ dan ir-Regolament billi tikkompletah, hija adottata b’mod konformi mal-proċedura regolatorja bi skrutinju stipulata fl-Artikolu 23(4).”2. Ir-raba' subparagrafu tal-Artikolu 6(1) għandu jiġi mibdul b'dan li ġej:“Madankollu, fuq it-talba ta’ Stat Membru, il-Kummissjoni tista’ tiddetermina ċ-ċirkostanzi li fihom il-limitu ta’ żmien massimu jista’ jittawwal. Din il-miżura, li għandha l-għan li temenda elementi mhux essenzjali ta’ dan ir-Regolament billi tikkompletah, hija adottata b’mod konformi mal-proċedura regolatorja bi skrutinju stipulata fl-Artikolu 23(4).”3. it-tieni inċiż tal-Artikolu 7(1) għandu jiġi mibdul b'dan li ġej:“— jgħarraf, hekk kif id-dejtabase kompjuterizzata hija totalment operattiva, lill-awtorità kompetenti, fi żmien stabbilit mill-Istat Membru u li jkun bejn tlett ijiem u sebat ijiem, il-movimenti kollha lejn u mill-impriża u t-twelid u l-imwiet kollha tal-bhejjem fuq l-impriża, flimkien mad-dati ta’ dawn l-avvenimenti. Madankollu, fuq talba ta’ Stat Membru, il-Kummissjoni tista’ tiddetermina ċ-ċirkostanzi li fihom l-Istati Membri jistgħu jġeddu l-limitu ta’ żmien massimu u tipprevedi regoli speċifiċi applikabbli għal movimenti ta' annimali bovini meta mqiegħda jirgħu fis-sajf f'postijiet differenti fil-muntanji. Din il-miżura, li għandha l-għan li temenda elementi mhux essenzjali ta’ dan ir-Regolament billi tikkompletah, hija adottata b’mod konformi mal-proċedura regolatorja bi skrutinju stipulata fl-Artikolu 23(4).”4. L-Artikolu 10 jinbidel b’dan li ġej:“Artikolu 101. Il-miżuri li ġejjin, meħtieġa għall-implimentazzjoni tad-dispożizzjonijiet ta’ dan it-Titolu, huma adottati mill-Kummissjoni:a) id-dispożizzjonijiet li jirrigwardaw it-tikketti tal-widna;b) id-dispożizzjonijiet li jirrigwardaw il-passaport;c) id-dispożizzjonijiet li jirrigwardaw ir-reġistru;d) il-livell minimu tal-verifiki li għandhom ikunu mwettqa;Dawn il-miżuri, imfassla sabiex jemendaw l-elementi mhux essenzjali ta' dan ir-Regolament billi jissupplimentawh, għandhom jiġu adottati skont il-proċedura regolatorja bi skrutinju msemmija fl-Artikolu 23(4).2. Il-miżuri tranżitorji b'portata ġenerali u bl-għan jemendaw l-elementi mhux essenzjali, b’mod partikolari l-kjarifiki addizzjonali dwar l-eżiġenzi stipulati minn dan ir-Regolament, huma adottati b’mod konformi mal-proċedura regolatorja bi skrutinju stipulata fl-Artikolu 23(4).3. Dawn il-miżuri li ġejjin, meħtieġa għall-implimentazzjoni tad-dispożizzjonijiet ta’ dan it-Titolu, huma adottati konformement mal-proċedura ta’ ġestjoni imsemmija fl-Artikolu 23(2):a) l-applikazzjoni ta’ sanzjonijiet amministrattivi;b) il-miżuri tranżitorji meħtieġa biex tiġi ffaċilitata l-applikazzjoni ta’ dan it-Titolu, minbarra dawk stipulati fil- paragrafu 2.”5. L-Artikolu 23 huwa emendat kif ġej:(a) Fil-paragrafu 1, il-punt a) hu ssostitwit b'li ġej:“a) għall-implimentazzjoni tal-Artikolu 10, permezz tal-kumitat ta’ ġestjoni tal-pagamenti diretti stipulati fl-Artikolu 141 tar-Regolament tal-Kunsill (KE) Nru 73/2009;”(b) Il-paragrafu 4 huwa sostitwit b'dan li ġej:“4. Meta ssir referenza għal dan il-paragrafu, għandhom japplikaw l-Artikolu 5a(1) sa (4) u l-Artikolu 7 tad-Deċiżjoni 1999/468/KE, fid-dawl tad-dispożizzjonijiet tal-Artikolu 8 tagħha.”[1] ĠU L 184, 17.7.1999, p. 23.[2] ĠU L 200, 22.7.2006, p. 11.[3] ĠU C 255, 21.10.2006, p. 1.[4] ĠU L 76, 19.3.2008, p. 33-38 u 42-55; ĠU L 81, 20.3.2008, p. 38-72 ; ĠU L 97, 9.4.2008, p. 60-71.[5] PE 376.314v01-00 – A6-0236/2006 (dikjarazzjoni annessa mar-rapport tal-Parlament)[6] COM (2007) 740 finali.[7] COM (2007) 741 finali.[8] COM (2007) 822 finali u COM (2007) 824 finali[9] COM (2008) 71 finali.[10] A6-0345/2008[11] Ara n-nota ta’ qiegħ il-paġna nru 6.[12] ĠU C tal- , p. .[13] ĠU C tal- , p. .[14] ĠU C tal- , p. .[15] ĠU C tal- , p. .[16] ĠU L 184, 17.7.1999, p 23.[17] ĠU L 200, 22.7.2006, p.11.[18] ĠU L 255, 21.10.2006, p.1.[19] ĠU 121, 29.7.1964, p. 1977.[20] ĠU L 204, 11.8.2000, p. 1.


Avviż Legali Importanti

|

52008PC0410

Proposta għal regolament tal-Kunsill li jtemm ir-reviżjoni ta’ esportatur ġdid tar-Regolament (KE) Nru 130/2006 li jimponi dazju anti-dumping definittiv fuq l-importazzjonijiet ta' l-aċidu tartariku li joriġinaw mir-Repubblika tal-Poplu taċ-Ċina  /* KUMM/2008/0410 finali */

	[pic] | KUMMISSJONI TAL-KOMUNITAJIET EWROPEJ |Brussel 30.6.2008KUMM(2008) 410 finaliProposta għalREGOLAMENT TAL-KUNSILLli jtemm ir-reviżjoni ta’ esportatur ġdid tar-Regolament (KE) Nru 130/2006 li jimponi dazju anti-dumping definittiv fuq l-importazzjonijiet ta' l-aċidu tartariku li joriġinaw mir-Repubblika tal-Poplu taċ-Ċina(preżentata mill-Kummissjoni)MEMORANDUM TA’ SPJEGAZZJONI1.  KUNTEST TAL-PROPOSTA2.  Raġunijiet għall-proposta u l-għanijiet tagħhaDin il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta’ Diċembru 2005 (‘ir-Regolament bażiku’).-  Kuntest ġeneraliDin il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku.-  Dispożizzjonijiet eżistenti fil-qasam tal-propostaIr-Regolament tal-Kunsill (KE) Nru 130/2006 tas-27ºta’ºJannarº2006 li jimponi dazju anti-dumping definittiv fuq l-importazzjonijiet ta' l-aċidu tartariku li joriġinaw mir-Repubblika tal-Poplu taċ-Ċina.-  Il-konsistenza ma' politiki u għanijiet oħra ta' l-UnjoniMhux applikabbli.3.  KONSULTAZZJONI MA’ PARTIJIET INTERESSATI U VALUTAZZJONI TA’ L-IMPATT4.  Konsultazzjoni ma' partijiet interessatiIl-partijiet interessati kkonċernati mill-investigazzjoni kellhom il-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku.-  Ġbir u użu ta’ għarfien espertMa kien hemm l-ebda ħtieġa għal għarfien espert estern.-  Valutazzjoni ta' l-ImpattDin il-proposta hija r-riżultat ta’ l-implimentazzjoni tar-Regolament bażiku.Ir-Regolament bażiku ma jipprevedix valutazzjoni ġenerali ta’ l-impatt iżda fih lista eżawrjenti ta’ kundizzjonijiet li jridu jiġu evalwati.5.  ELEMENTI ġURIDIċI TAL-PROPOSTA6.  It-taqsira ta’ l-azzjoni propostaBir-Regolament (KE) Nru 130/2006 tat-23ºta’ºJannarº2006, il-Kunsill impona dazju anti-dumping definittiv fuq l-importazzjonijiet ta' l-aċidu tartariku li joriġinaw mir-Repubblika tal-Poplu taċ-Ċina (‘investigazzjoni oriġinali)Fit-30ºta’ºNovembruº2007, il-Kummissjoni bdiet reviżjoni ta’ esportatur ġdid għal produttur esportatur wieħed fir-Repubblika tal-Poplu taċ-Ċina. Il-bidu, permezz ta’ pubblikazzjoni tar-Regolament tal-Kummissjoniº(KE)ºNruº1406/2007, kien ibbażat fuq evidenza prima facie fornita minn produttur esportatur wieħed li turi li dan il-produttur esportatur-  ma esportax aċidu tartariku qabel jew waqt il-perjodu ta’ investigazzjoni ta’ l-investigazzjoni oriġinali,-  ma kienx relatat ma' ebda produtturi esportaturi li huma soġġetti għall-miżuri imposti b’dan ir-Regolament tal-Kunsillº130/2006,-  kien beda jesporta l-aċidu tartariku lill-Komunità wara t-tmiem tal-perjodu ta’ l-investigazzjoni ta’ l-investigazzjoni oriġinali.Il-proposta tal-Kummissjoni mehmuża għar-Regolament tal-Kunsill qegħda ttemm din il-valutazzjoni ta’ esportatur ġdid, minħabba li l-investigazzjoni uriet li l-produttur esportatur ma esportax aċidu tartariku lill-Komunità wara t-tmiem tal-perjodu ta’ l-investigazzjoni ta’ l-investigazzjoni oriġinali.Hu għalhekk propost li l-Kunsill jadotta l-proposta mehmuża għal Regolament li għandu jiġi ppubblikat fil- Ġurnal Uffiċjali ta' l-Unjoni Ewropea .-  Bażi ġuridikaIr-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien kontra l-importazzjonijiet iddampjati minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta’ Diċembru 2005.-  Prinċipju tas-sussidjarjetàIl-proposta taqa’ taħt il-kompetenza esklużiva tal-Komunità. Għalhekk, il-prinċipju tas-sussidjarjetà ma japplikax.-  Prinċipju tal-proporzjonalitàIl-proposta tikkonforma mal-prinċipju ta’ proporzjonalità minħabba li l-forma ta' l-azzjoni hija deskritta fir-Regolament bażiku msemmi hawn fuq u ma tħalli l-ebda ambitu għal deċiżjonijiet nazzjonali.L-indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa minimizzat u proporzjonali għall-għan tal-proposta mhix applikabbli.-  Għażla ta' strumentiStrumenti proposti: Regolament.Mezzi oħra ma jkunux adegwati minħabba li r-Regolament bażiku msemmi hawn fuq ma jipprevedix għażliet alternattivi.7.  IMPLIKAZZJONI BAġITARJAIl-proposta ma għandha l-ebda effett fuq il-baġit tal-Komunità.Proposta għalREGOLAMENT TAL-KUNSILLli jtemm ir-reviżjoni ta’ esportatur ġdid tar-Regolament (KE) Nru 130/2006 li jimponi dazju anti-dumping definittiv fuq l-importazzjonijiet ta' l-aċidu tartariku li joriġinaw mir-Repubblika tal-Poplu taċ-ĊinaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsillº(KE)ºNruº384/96ºtat-22ºta'ºDiċembruº1995 dwar il-ħarsien kontra l-importazzjonijiet li huma l-oġġett ta' dumping minn pajjiżi li m'humiex membri tal-Komunità Ewropea[1] ('ir-Regolament bażiku'), u b'mod partikolari l-Artikoluº11(4) tiegħu,Wara li kkunsidra l-proposta mressqa mill-Kummissjoni wara li kkonsultat il-Kumitat Konsultattiv,Billi:1. IL-MIŻURI FIS-SEĦĦ(1) Bir-Regolament (KE) Nru 130/2006[2], il-Kunsill impona dazju anti-dumping definittiv fuq l-importazzjonijiet ta' l-aċidu tartariku li joriġinaw fir-Repubblika tal-Poplu taċ-Ċina. ('RPĊ') (‘l-investigazzjoni oriġinali’) Il-miżuri fis-seħħ jikkonsistu f’rata tad-dazju ad valorem ta’ 34,9º%, bl-eċċezzjoni ta’ diversi kumpaniji msemmija espressament li huma soġġetti għal rati ta’ dazju individwali.(2) Bir-Regolamentº(KE)ºNruº150/2008[3], wara reviżjoni interim skond l-Artikoluº11(3) tar-Regolament bażiku, il-Kunsill emenda l-ambitu tal-miżuri.2. L-INVESTIGAZZJONI PREŻENTI2.1. Talba għal analiżi(3) Wara l-impożizzjonji tal-miżuri ta’ anti-dumping definittiv, il-Kummissjoni rċeviet talba għal valutazzjoni ta’ ‘esportatur ġdid’ skond l-Artikoluº11(4) tar-Regolament bażiku. It-talba kienet ibbażata fuq it-talba li l-produttur esportatur, Fuyang Genebest Chemical Industry Co. Ltd (‘l-applikant’),-  ma esportax aċidu tartariku qabel jew waqt il-perjodu ta’ investigazzjoni ta’ l-investigazzjoni oriġinali,-  ma kienx relatat ma' ebda produtturi esportaturi soġġetti għall-miżuri imposti b’dan ir-Regolamentº(KE)º130/2006,-  kien beda jesporta l-aċidu tartariku lill-Komunità wara t-tmiem tal-perjodu ta’ l-investigazzjoni ta’ l-investigazzjoni oriġinali,-  jopera f'kundizzjonijiet ta' ekonomija tas-suq kif definiti fl-Artikolu 2(7) tar-Regolament bażiku jew alternattivament jitlob trattament individwali konformi ma’ l-Artikolu 9(5) tar-Regolament bażiku.2.2. Il-bidu ta’ reviżjoni 'esportatur ġdid'(4) Il-Kummissjoni eżaminat l-evidenza prima facie mressqa mill-applikant u qesitha biżżejjed biex tiġġustifika li jingħata bidu għal reviżjoni skond l-Artikolu 11(4) tar-Regolament bażiku. Wara konsultazzjoni mal-Kumitat Konsultattiv u wara li l-industrija Komunitarja kkonċernata ngħatat l-opportunità li tikkummenta, il-Kummissjoni bdiet, permezz tar-Regolamentº(KE)ºNru 1406/2007[4], reviżjoni tar-Regolamentº(KE)ºNru 130/2006 rigward l-applikant.(5) Skond l-Artikolu 2 tar-Regolament tal-Kummissjoniº(KE)ºNru 1406/2007, ġie revokat dazju ta' l-anti-dumping impost mir-Regolament tal-Kunsillº(KE)ºNru 130/2006 fuq importazzjonijiet ta’ aċidu tartariku prodotti mill-applikant. Fl-istess waqt, skond l-Artikolu 14(5) tar-Regolament bażiku, l-awtoritajiet tad-dwana ngħataw direttiva biex jieħdu passi adegwati biex jirreġistraw l-importazzjonijiet ta’ l-aċidu tartariku prodotti mill-applikant.2.3. Il-prodott ikkonċernat(6) Il-prodott ikkonċernat mir-reviżjoni kurrenti hu l-aċidu tartariku, l-istess bħal fl-investigazzjoni oriġinali, soġġett, madankollu, għal-limitazzjoni f’ambitu introdott mir-Regolamentº(KE)ºNruº150/2008..2.4. Il-partijiet ikkonċernati(7) Il-Kummissjoni uffiċjalmenti avżat lill-industrija Komunitarja, l-applikant u r-rappreżentanti tal-pajjiż esportatur li kien ingħata bidu ta' din ir-reviżjoni. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jinstemgħu.(8) Il-Kummissjoni bagħtet formola ta' talba għal trattament ta' ekonomija tas-suq flimkien ma' kwestjonarju lill-applikant u rċeviet risposta fl-iskadenzi stabbiliti għal dan il-għan.(9) Il-Kummissjoni fittxet u vverifikat it-tagħrif kollu li tqis neċessarju għall-analiżi tagħha u wettqet żjara ta' verifika fl-istabbilimenti ta’ l-applikant2.5. Perjodu għall-investigazzjoni tar-reviżjoni(10) L-investigazzjoni tad-dumping kopriet il-perjodu mill-1 ta' April 2006 sat-30 ta' Settembru 2007 ('perjodu ta' investigazzjoni tar-reviżjoni' jew 'PIR').3. IR-RIŻULTATI TA’ L-INVESTIGAZZJONI3.1. Riżultati(11) Ir-risposta tal-kwestjonarju indikat għadd ta’ transazzjonijiet tal-bejgħ ta’ l-esportazzjoni li kienu identiċi għat-tagħrif imressaq fl-applikazzjoni għar-reviżjoni u li kienu allegatament maħsuba għall-Komunità.(12) L-investigazzjoni uriet li l-applikant ma esportax il-prodott ikkonċernat direttament (definit fit-taqsima 2.3. hawn fuq) waqt il-PIR. It-transazzjonijiet ta’ l-esportazzjoni kienu saru minn kumpanija indipendenti fil-RPĊ, li lilha l-applikant ħariġlha fattura domestika. L-applikant seta' jipprovdi formoli ta’ dikjarazzjoni tad-dwana biss li urew li l-oġġetti kienu esportati mill-RPĊ iżda li ma indikawx id-destinazzjoni ta’ l-esportazzjoni. Twettqet aktar investigazzjoni fl-istabbilimenti ta’ din il-kumpanija sabiex tinkiseb u tkun verifikata l-evidenza neċessarja ta’ l-esportazzjonijiet allegati lill-Komunità.(13) Il-verifika tad-dokumentazzjoni ta’ l-esportazzjoni ma urietx li l-oġġetti kienu meħlusa għal ċirkolazzjoni libera fil-Komunità. L-oġġetti kienu nħattu f’żewġ portijiet tal-Komunità, iżda l-fatturi kienu indirizzati lil klijent li joqgħod f’pajjiż terz barra l-Komunità. Il-kumpanija kkonfermat li d-destinazzjoni finali ta’ l-oġġetti kienet barra l-Komunità, fejn kien joqgħod il-klijent finali.(14) L-istatistika ta' l-Eurostat ta’ l-importazzjoni ta’ aċidu tartariku ġiet analizzata wkoll. L-analiżi ta’ l-istatistika ta’ l-importazzjoni kkonfermat li l-oġġetti esportati mill-applikant ma kinux meħlusa għal ċirkolazzjoni libera fi ħdan il-Komunità.3.2. Konklużjoni(15) Fuq il-bażi tar-riżultati ta’ hawn fuq, ġie konkluż li l-applikant ma setax juri li ssodisfa l-kriterji minħabba li ġie kkunsidrat esportatur ġdid fi ħdan it-tifsira ta’ l-Artikoluº11(4) tar-Regolament bażi.(16) L-għan ta' din ir-reviżjoni preżenti kien li jiġi ddeterminat il-marġni individwali tad-dumping ta' l-applikant, li allegatament kien differenti mill-marġni residwu applikabbli fil-preżent fuq l-importazzjonijiet tal-prodott ikkonċernat mir-RPĊ. It-talba kienet l-aktar ibbażata fuq l-allegazzjoni li l-applikant kien beda jesporta l-aċidu tartariku lill-Komunità wara t-tmiem tal-perjodu ta’ investigazzjoni ta’ l-investigazzjoni oriġinali u li kellha esportazzjonijiet tali lill-Komunità matul il-PIR.(17) L-investigazzjoni kkonkludiet li, fin-nuqqas ta’ esportazzjonijiet lill-Komunità matul il-PIR, il-Kummissjoni ma setgħetx tistabbilixxi li l-marġni individwali tad-dumping ta’ l-applikant kien fil-fatt differenti mill-marġni residwu tad-dumping stabbilit fl-investigazzjoni oriġinali. Għaldaqstant, it-talba li ressaq l-applikant ma għandhiex tintlaqa', u r-reviżjoni ta' 'esporatur ġdid' għandha tintemm. B'konsegwenza, għandu jinżamm id-dazju residwu ta' l-anti-dumping stabbilit matul l-investigazzjoni oriġinali, jiġifieri 34.9º%, f’dak li għandu x’jaqsam ma’ l-applikant.4. IMPOSTA RETROATTIVA TAD-DAZJU TA' L-ANTIDUMPING(18) Fid-dawl tal-konklużjonijiet ta' hawn fuq, id-dazju ta' l-antidumping applikabbli għall-applikant għandu jiġi impost retroattivament fuq l-importazzjonijiet tal-prodott ikkonċernat, li saru soġġetti għar-reġistrazzjoni skond l-Artikolu 3 tar-Regolament tal-Kummissjoniº(KE)ºNru 1406/2007.5. DISPOŻIZZJONIJIET FINALI(19) L-applikant, l-industrija tal-Komunità u r-rappreżentanti tal-pajjiż esportatur kienu informati bil-fatti essenzjali u l-konsiderazzjonijiet li jwasslu għall-konklużjonijiet ta’ hawn fuq u ngħataw opportunità biex jikkummentaw. Ma kien hemm l-ebda kummenti li kienu ta’ natura li jwasslu għal tibdil fil-konklużjonijiet t’hawn fuq.(20) Din ir-reviżjoni ma taffettwax id-data li fiha l-miżuri imposti mir-Regolamentº(KE)ºNru 130/2006, kif emendati mir-Regolamentº(KE)ºNru 150/2008, sejrin jiskadu skond l-Artikolu 11(2) tar-Regolament bażiku,ADOTTAT DAN IR-REGOLAMENT:Artikoluº11. Ir-reviżjoni ta’ l-esportatur ġdid li bdiet bir-Regolament tal-Kummissjoniº(KE)º1406/2007 tiġi b’dan fit-tmiem u d-dazju ta’ l-anti-dumping, li skond l-Artikoluº1 tar-Regolament tal-Kunsillº(KE)ºNruº130/2006, kif emendat bir-Regolament tal-Kunsillº(KE)ºNruº150/2008, japplika għall-‘kumpaniji l-oħrajn kollha’ fir-Repubblika tal-Poplu taċ-Ċina hu b’dan impost fuq l-importazzjonijiet identifikati fl-Artikoluº1 tar-Regolament tal-Kummissjoniº(KE)ºNruº1406/2007.2. Id-dazju ta' l-antidumping li, skond l-Artikolu 1(2) tar-Regolament tal-Kunsillº(KE)ºNru 130/2006, kif emendat bir-Regolament tal-Kunsillº(KE)ºNruº150/2008, japplika għall-‘kumpaniji l-oħra kollha’ fir-Repubblika tal-Poplu taċ-Ċina b'dan huwa impost b’effett mill-1ºta’ºDiċembruº2007 fuq importazzjonijiet ta’ aċidu tartariku li ġew irreġistrati skond l-Artikolu 3 tar-Regolament tal-Kummissjoniº(KE)ºNru 1406/2007.3. L-awtoritajiet tad-dwana b’dan qed jingħataw id-direttiva li jwaqqfu r-reġistrazzjoni li twettqet skond l-Artikoluº3 tar-Regolament tal-Kummissjoniº(KE)ºNruº1406/2007.4. Sakemm ma jkunx speċifikat mod ieћor, għandhom japplikaw id-dispożizzjonijiet dwar id-dazji doganali li huma fis-seħħ.Artikoluº2Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu fil- Ġurnal Uffiċjali ta’ l-Unjoni Ewropea.Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 56, 6.3.1996, p. 1. Ir-Regolament kif emendat l-aħħar mir-Regolament (KE) Nru 2117/2005 (ĠU L 340, 23.12.2005, p. 17).[2] ĠU L 23, 27.1.2006, p. 1[3] ĠU L 48, 22.2.2008, p. 1.[4] ĠU L 312, 30.11.2007, p. 12